**Rýchlenie reďkovky siatej vo fóliovníku**

Reďkovka je typická jarná zelenina, ktorá sa často rýchli, lebo má veľmi krátku vegetačnú dobu a **je nenáročná na pestovanie. Reďkovku rýchlime v skleníkoch alebo vo fóliovníkoch. Reďkovka má vysoký obsah silíc, minerálnych látok, vápnika, draslíka a vitamínov B a C. Konzumuje sa v surovom stave. Poznáme biele, čierne, červené, žlté, fialové aj dvojfarebné reďkovky.**

Potrebujeme:

* osivo – odrody na rýchlenie
* fóliovník

**Rýchlenie reďkovky siatej vo fóliovníku – postup práce:**

Reďkovku na rýchlenie vysievame do fóliovníka už od polovice februára. Používame odrody šľachtené pre jarné rýchlenie, ktoré sa vyznačujú tým, že tvoria malú listovú ružicu a ich vývoj prebieha v extrémne krátkom čase. Pri klíčení reďkoviek nesmie teplota klesnúť pod 6 °C, optimálna teplota na ich  rast je 10 –12 °C. Sejme do riadkov, riadky sú od seba vzdialené 15 - 20cm, vzdialenosť semien v riadku 3-4 cm. Hĺbka sejby 1-1,5 cm. Semeno reďkovky klíči za 5 až 10 dní podľa teploty pôdy. Výhodné je robiť postupné výsevy, aby sa predĺžilo zberové obdobie. Po vzídení porast jednotíme na vzdialenosť 5 cm. Počas vegetácie opatrne okopávame a zavlažujeme. Zberáme  postupne, prebierkovým zberom, ako narastajú buľvičky. Reďkovky sa zberajú asi 30 až 33 dní po výseve.

 

**Domáca úloha:**

**Napíšte správnu odpoveď na otázky**

1. Zeleninu rýchlime:

a/ v skleníkoch, pareniskách, fóliovníkoch

b/ vonku na záhonoch

1. Ktoré druhy zeleniny rýchlime:

a/ mrkva, cesnak, fazuľa

b/ paprika, uhorky, reďkovka

1. Priesada je:

a/ rastlina s koreňom a 2 až 4 pravými listami

b/ bylinný odrezok

1. Z predpestovaných priesad pestujeme:

a/ kaleráb, šalát, papriku

b/ cibuľu, cviklu, petržlen